Wenner van die hommeltuig-kompetisie | Landbou
Landbou / Nuus / Wenner van die hommeltuig-kompetisie
Die prys. Foto verskaf
Die kort video van ŉ boereplan wat die hommeltuig-kompetsie gewen het, is bekend gemaak.
Die wenner is mnr. HP Gräbe van die plaas Dassiespoort, Fauresmith. Sy wen-video is ŉ boere-oplossing vir probleme met windpomppype. (Sien sy wen-video hieronder.)
Gräbe se patent bied ŉ oplossing vir swaar ysterpype, met baie slytasie, wat jy in ŉ windpomp gebruik. Hy gebruik plastiekpyp van 60 mm en 32 mm, met ŉ staalstang binne-in. Die pype wat hy gebruik, is klas 20. Dit is die wand-dikte van die pype.
Sy boereplan is veral nuttig vir dieper boorgate, waar ŉ mens nie plastiekstange kan gebruik nie omdat dit uitrek.
Gräbe is ŉ veeboer op die familieplaas Dassiespoort. Hy boer met beeste, Dorpers en Boerbokke. Hy sê die plaas van sowat 2 000 ha bestaan uit heelwat ranteveld en rivierweiding. Uit die aard van die topografie op die plaas raak vee soms soek. Hy meen die hommeltuig kan ŉ nuttige hulpmiddel wees om in dié soektogte te help.
Een kommentaar op “Wenner van die hommeltuig-kompetisie” java van as	liewe mnr grabe. ek ondervind problem met my windpomp wat water toevoer na my huis en wil graag weet of jy kan uit kom na my plaas en my help. jou boere patent lyk soos ding wat nodig is. dankie. java
appelkoosx@googlemail.com 20 Januarie 2017 at 09:07	Lewer kommentaar